**Nyereményjáték**

**Nyerj belépőt a Munkácsy-kiállításra!**

1. **A NYEREMÉNYJÁTÉK SZERVEZŐJE**

A **„Nyerj belépőt a Munkácsy-kiállításra!”** elnevezésű nyereményjáték (a továbbiakban: **Nyereményjáték**) szervezője és lebonyolítója a **Városliget Ingatlanfejlesztő Zártkörűen Működő Részvénytársaság** (székhely: 1146 Budapest, Dózsa György út 41.; cégjegyzékszám: 01-10-047989; adószám: 24819699-2-44; a továbbiakban: **Szervező**).

1. **RÉSZVÉTELI FELTÉTELEK**

A Nyereményjátékon olyan 16. életévüket betöltött személyek vehetnek részt, akik rendelkeznek Facebook profillal (a továbbiakban: **Játékos**).

A Játékos a Nyereményjátékon való részvétellel automatikusan elfogadja a jelen Szabályzatot.

A Nyereményjátékon nem vehetnek részt a Szervező vezető tisztségviselői, munkavállalói, megbízottjai, valamint ezen személyeknek a Polgári Törvénykönyvről szóló 2013. évi V. törvény 8. § (1) bekezdés 1. pontjában meghatározott közeli hozzátartozói.

1. **NYEREMÉNYJÁTÉK IDŐTARTAMA, ELÉRHETŐSÉGE**

A Nyereményjáték időtartama: 2025. április 07. 10:00 órától – 2025. április 13. 11:59 óráig terjedő időtartam.

A Nyereményjáték elérhető: A Szervező <https://ligetbudapest.hu/nyeremenyjatek> oldalán.

A nyertesek sorsolásának időpontja: 2025. április 14. 12:00 óra.

1. **A NYEREMÉNYJÁTÉK MENETE**

A Nyereményjátékon az alábbi módon lehet részt venni:

Szervező a Liget Budapest Facebook oldalán (Liget Budapest.) közzétesz egy kérdést tartalmazó posztot, melyre a Nyereményjátékon való részvételhez komment formájában kell a Játékosoknak kiválasztania a helyes választ A, B, C opciók közül.

Szervező a fenti sorsolási időpontban komment-sorsoló applikációval sorsol ki 5 (öt) nyertest, a nyertes Játékosok nevét Szervező Facebook történetben megjelöléssel, valamint az eredeti poszt alatti kommentben történő megjelölésükkel (amennyiben a nyertes Játékos profilbeállításai ezt lehetővé teszik) teszi közzé. A sorsoló applikáció a helyes választ adó Játékosok listájából véletlenszerűen választja ki a nyerteseket. A nyertes Játékosoknak ezután Messenger üzenetben kell felvennie a kapcsolatot a Szervezővel (Liget Budapest. Facebook oldal). Ezután a nyertesek szintén Messenger üzenetben, elektronikus formában (egyszer használható kód) kapják meg a nyereményüket a kapcsolatfelvételtől számított 5 (öt) munkanapon belül. Amennyiben a nyertes Játékos a sorsolástól számított 5 (öt) munkanapon belül nem veszi fel a kapcsolatot a Szervezővel fenti módon, úgy számára Szervező a továbbiakban nem köteles biztosítani a nyereményt, illetve, ha a nyertes Játékos(ok) határidőben nem veszik fel a kapcsolatot a Szervezővel új nyertes sem kerül kisorsolásra. A Játékosok 2025. április 21. napjáig tudják érvényesíteni nyereményjegyüket a [www.ligetplusz.hu](http://www.ligetplusz.hu) weboldalán. A nyereményjegyekkel a Szépművészeti Múzeumban helyet kapó Munkácsy – Egy világsiker története című kiállítás 2025. április 21. napjáig látogatható.

A Nyereményjátékon egy Játékos maximum 1 db jegyet nyerhet.

**Díjazás:**

• **összesen** **5** **db belépőjegy a Szépművészeti Múzeum Munkácsy – Egy világsiker története című kiállítására.**

A Nyereményjáték nyereményeit a **Városliget Ingatlanfejlesztő Zártkörűen Működő Részvénytársaság** (cégjegyzékszám: 01-10-047989; adószám: 24819699-2-44; székhely: 1146 Budapest, Dózsa György út 41.), mint Szervező biztosítja.

A Játékos a Nyereményjátékon való részvétellel kifejezetten hozzájárul ahhoz, hogy amennyiben nyer a Nyereményjátékon, úgy Facebook-profilja és neve szerepelhessen a Szervező adott napi Facebook történetében és a Játék posztjának kommentjei között. A személyes adatok kezeléséről szóló részletes tájékoztatás elérhető [ide](https://ligetbudapest.hu/storage/Adatkezelési%20tájékoztató_BallonFly_nyereményjáték.pdf) kattintva, vagy a [www.ligetbudapest.hu/nyeremenyjatek](http://www.ligetbudapest.hu/nyeremenyjatek) weboldalon.

1. **ADÓZÁSI KÉRDÉSEK**

A Szervező minden, a Játékosnál a Nyereményjátékkal kapcsolatosan felmerülő adó, hatósági díj és illeték megfizetését vállalja. A Nyereményjátékon való részvétellel kapcsolatos minden további költség a Játékost terheli.

1. **VEGYES RENDELKEZÉSEK**

A Játékos az általa tévesen szolgáltatott adatokból adódó valamennyi következményt maga viseli.

A Szervező a jogilag lehetséges legteljesebb körben kizár minden felelősséget bármilyen kártérítési, kártalanítási igényért a Nyereményjátékon való részvétellel összefüggésben. Szervező továbbá semmilyen felelősséget nem vállal, illetve mindennemű kártérítési igényt kizár a Nyereményjátékkal kapcsolatosan esetlegesen felmerülő technikai hibáért, továbbá kizár minden kártérítési és kártalanítási igényt a Nyereményjáték során, a Nyereményjáték esetleges hibáiból, hiányosságaiból, hibás működéséből, a Nyereményjáték során bekövetkezett késésekből eredő vagy ahhoz kapcsolódó költségekért, károkért, veszteségekért.

Amennyiben a Szervező tudomására jut, hogy a Játékos nem felel meg a jelen Szabályzatban meghatározott részvételi feltételeknek, úgy e személyt a Nyereményjátékból kizárhatja és tőle az esetlegesen már átadásra került nyereményeket visszakövetelheti, illetve érvénytelenítheti.

Szervező nem felelős a Nyereményjáték telekommunikációs és informatikai eszközeinek rendelkezésre állásáért és működéséért, illetve harmadik személyek tevékenységéért.

A Nyereményjátékban való részvételnek vásárlás, valamint a szerencsejáték szervezéséről szóló 1991. évi XXXIV. törvényben (a továbbiakban: Szjtv.) meghatározott egyéb feltétel nem képezi az előfeltételét.

A Nyereményjátékban való részvétel tétfizetéshez, vásárláshoz nem kötött, így a Nyereményjáték nem minősül az Szjtv. szerinti szerencsejátéknak, az sem engedélyhez, sem bejelentéshez nem kötött. A Szervező tevékenysége nem tartozik az Szjtv. hatálya alá.

Szervező fenntartja a jelen Szabályzat egyoldalú indokolás nélküli módosításának jogát, beleértve a Nyereményjáték meghosszabbítását, megszüntetését is. Szervező a jelen Szabályzat módosításáról, illetve a Nyereményjáték megszüntetéséről a [https://ligetbudapest.hu/nyeremenyjatek](https://ligetbudapest.hu/nyeremenyjatek-) weboldalon keresztül tájékoztatja a Játékosokat.

Szervező a jelen Szabályzatban meghatározott nyeremények, nyeremények darabszámának változtatásának jogát fenntartja. A nyeremény megváltoztatásáról történő tájékoztatás a [https://ligetbudapest.hu/nyeremenyjatek](https://ligetbudapest.hu/) weboldalon kerül közzétételre.

Budapest, 2025. április 3.

Városliget Zrt.

Szervező